open-index/open-wikipedia-markdown huggingface dataset:
נשר המדבר

**נשר המדבר** (באנגלית: **Desert Eagle** בתרגום מילולי **עיט המדבר**) הוא אקדח חצי אוטומטי המופעל על ידי מנגנון גז. האקדח יוצר בישראל על ידי התעשייה הצבאית עבור חברת מגנום ריסרץ' , שכיום מייצרת את האקדח בעצמה. החברה, שמקום מושבה בארצות הברית, פיתחה את נשר המדבר הראשון והוא נרשם כפטנט על שמה (האב טיפוס אינו דומה כלל לנשר המדבר הישראלי), אך הייצור נעשה על ידי תע"ש.

מגנום ריסרץ' משווקת גרסאות שונות של האקדח הקצר, יריחו 941, תחת השם "בייבי איגל" ו"נשר המדבר"; כלי נשק אלה אינם קשורים ישירות לנשר המדבר, אך הם חולקים עיצוב ויזואלי דומה.

בניגוד לרוב האקדחים החצי-אוטומטיים המבוססים על מנגנונים מכניים, ייחודו של נשר המדבר הוא מנגנון הגז שלו. מנגנון זה מצוי בדרך כלל ברובי סער ודומה מאוד לזה של רובה ה-M16. היתרון במנגנון זה הוא שימוש בקליעים חזקים יותר מבאקדחים רגילים. האקדח משווק בתור האקדח החצי-אוטומטי החזק בעולם.

פרט נוסף המייחד אקדח זה הוא טבעת אש בקוטר של כ-20 ס"מ שעשויה להיווצר כאשר יורים תחמושת 0.5 AE. טבעת זו נעה למרחק של כחצי מטר ואז נעלמת.

## גרסאות
לנשר המדבר שלוש גרסאות שונות: סימן I, סימן VII וסימן XIX. סימן I וסימן VII אינם מיוצרים יותר, אך את מסגרות הפלדה או האלומיניום שלהם ניתן להשיג בדגמי ה-357 מגנום, 41 מגנום ו-44 מגנום.

## בתרבות הפופולרית
נשר המדבר מופיע בשלל צורות בענף הבידור, ובמיוחד בסרטים ובמשחקי וידאו. בנוסף לכך הוא נחשב אחד האקדחים הפופולריים ביותר במשחקים Counter Strike, Tactical Ops, Combat Arms, Call of Duty 4 ,Call of Duty: Modern Warfare 3, Call of Duty: Modern  Warfare 2 ,Call of Duty Modern Warfare 2019, WarRock, Grand Theft Auto: San Andreas ו-DayZ Standalone. Pubg, Max Payne

לאקדח תפקיד גם בספרו של  ג'וזף פיינדר, "סודות קבורים".

## שימושיות
נשר המדבר נוצר במקור לתחרויות ירי למרחק בהן יש להפיל מטרות מתכת כבדות (Metallic silhouette shooting). בניגוד למה שמוצג בתרבות הפופולרית, הוא אינו אקדח המיועד לנשיאה יומיומית. האקדח גדול וכבד באופן יחסי, וקשה לשאת אותו בצורה מוסתרת. בנוסף, מחיר התחמושת שלו גבוה באופן יחסי. הרתע שמפיק נשר המדבר הוא רב, ודורש מיומנות בירי. עם זאת, משקלו של הנשק מפחית את הרתע לעומת אקדח תופי קל יותר בעל אותו קליבר.

כמו כן, עוצמת תחמושת ה-0.5 AE מחייבת את היורים בה להשתמש בציוד הגנת אוזניים טוב מהמקובל במטווחים בדרך כלל. בעיה זו מתעוררת בעיקר במטווחים סגורים, שבהם רמות הרעש גבוהות יותר. כיוון שקיים חשש שלחלק מהנמצאים במטווח לא יהיה ציוד כזה, אוסרים חלק מהמטווחים המקורים ירי בקליעים רבי עוצמה כמו אלו של נשר המדבר.

ממוזער|אקדח נשר המדבר.

## קישורים חיצוניים

* 

קטגוריה:אקדחים ישראלים
קטגוריה:תעשיות נשק לישראל
קטגוריה:התעשייה הצבאית: נשק קל
איבנז

ממוזער|שמאל|200px|הדסטוק של גיטרת איבנז
**איבנז** (**Ibanez**) היא חברה יפנית המייצרת גיטרות וציוד לגיטרות. החברה בבעלות הושינו גאקי.

החברה מייצרת גיטרות חשמליות, גיטרות בס וגיטרות אקוסטיות, בנוסף היא מייצרת ציוד לגיטרות כגון מגברים ואפקטים. רוב הגיטרות המיוצרות על ידי החברה משמשות עבור סגנונות הרוק והמטאל.

## היסטוריה
בשנת 1929 החל הושינו גאקי לייבא גיטרות תוצרת סלוודור איבאנייס (Ibáñez) מספרד. במלחמת האזרחים הספרדית נהרסה סדנתו של איבאנייס, והופסק ייצור הגיטרות. הושינו גאקי קנה את שם המותג, ובשנת 1935 החל לייצר גיטרות אקוסטיות ספרדיות, תחת השם איבנז (Ibanez). המפיץ של גיטרות איבנז בארצות הברית היה הארי רוזנבלום, יצרן גיטרות אמריקאי.

בשנת 1975 החלה איבנז, שייצרה עד אז העתקים של גיטרות אמריקאיות מפורסמות, לייצר דגמים מקוריים (במקביל להעתקים). דגמים אלו זכו לפופולריות בקרב הנגנים החובבים והמקצועיים כאחד. במקביל למכירת הגיטרות החלה החברה לייצר מכשירי אפקטים שכמו הגיטרות זכו להצלחה מרובה בקרב הנגנים, במיוחד הפדאל Tubescreamer שבמקור תוכנן ונבנה על ידי מאקסון, חברת פדאלים איכותית שהייתה בבעלותה של איבנז בזמנים אלו ואיבנז הפיצה את הפדאל תחת שמה.

כשנה לאחר שהחלה לייצר דגמים מקוריים, נתבעה החברה על ידי חברת Norlin Corporation שהחזיקה בבעלותה את יצרנית הגיטרות גיבסון על העתקה של עיצוב ראש הגיטרה. התביעה הסתיימה מחוץ לבית המשפט, ואיבנז הפסיקה את ייצור כל הדגמים הנדונים ועברה לייצר דגמים חדשים.

## קישורים חיצוניים

* 

קטגוריה:חברות יפניות
קטגוריה:יצרני גיטרות
קטגוריה:מותגים יפניים
הנריק גרינברג

**הנריק גרינברג** (בפולנית: **Henryk Grynberg**; נולד ב-4 ביולי 1936) הוא סופר יהודי-פולני, מחשובי הכותבים בשפה הפולנית.

## קורות חיים
הנריק גרינברג נולד בוורשה, אך התחנך בכפר קטן במאזוביה. חווה על בשרו את זוועות השואה, כאשר שהה בין השנים 1942–1944 במקומות מחבוא שונים בעזרת "ניירות אריים".

אביו אברהם גרינברג, נרצח בידי שני אחים פולנים שחמדו את הפרה שלו.

אחרי המלחמה התגורר בלודז', וסיים שם את לימודיו התיכוניים. בשנים 1954–1958 למד עיתונאות באוניברסיטת ורשה, ואחר כך עבד כשחקן בתיאטרון היהודי הממלכתי על שם אידה קמינסקה, שהוקם בפולין לאחר המלחמה. בסוף שנת 1967 נסע עם התיאטרון להופעות בארצות הברית, ונשאר שם.

לאמריקה בא גרינברג כמהגר יהודי ניצול השואה שאינו מסוגל להתנער מזכרונות העבר - וכאינטלקטואל פולני גולה, הקשור בכל נימי נפשו אל השפה הפולנית שעליה התחנך, הוא למד ספרות רוסית באוניברסיטת UCLA, בקליפורניה, החל לעבוד ברדיו, שבו הוא עובד זה כעשרים שנה, בעיקר ב"קול אמריקה". בה בעת שלח ידו בכתיבת רומנים, סיפורים קצרים, שירים, מחזות והגות.

בין ספריו החשובים: "מלחמה יהודית", ניצחון", "החיים האידאולוגיים", "מורשת", "אנטיגונה" (קובץ סיפורים), "רשימות משפחתיות" (קובץ סיפורים), "האמת הלא-אמנותית" (אסופת מאמרים) - וכן חמישה קובצי שירים ושני מחזות.

זכה בפרס ע"ש יאן קארסקי ופולה נירֶנסקי, המוענק מדי שנה על ידי מכון ייווא בניו יורק על חקר מדעי ופרסומים המציגים את תרומת יהודי בפולין לתרבות הפולנית

## ספריו שתורגמו לעברית
* **ילדי ציון: דרך התלאות של ילדי טהראן** (תרגם מפולנית: זאב שוס), ירושלים: יד ושם (סדרה לנוער ע"ש יאנוש קורצ'ק), תשנ"ה-1995.
* **אחר התחיה: שירים**; (תרגום ועריכה: אריה בראונר; הקדמה: נתן גרוס), עקד, תשמ"ה-1984.
* **אני מציר בזכרוני: שירים** (תרגום ועריכה: אריה בראונר; אחרית דבר: נתן גרוס), דפוס אילת, תשס"ב-2002.
* **מלחמה יהודית** (תרגום: שולמית הראבן), ספרית פועלים, תשכ"ח-1968.5
* **ניצחון** (תרגום: שמואל רוטברד), יד-ושם 2014.

## קישורים חיצוניים

* ביוגרפיה של הנריק גרינברג, מתוך פורטל השטעטל הווירטואלי
* 

## הערות שוליים

קטגוריה:משוררים יהודים פולנים
קטגוריה:מחזאים יהודים פולנים
קטגוריה:סופרים יהודים פולנים
קטגוריה:ילדים בשואה: פולין
קטגוריה:ניצולי השואה: פולין
קטגוריה:סופרי השואה
קטגוריה:זוכי פרס קורט לספר היהודי
קטגוריה:פולנים שנולדו ב-1936
ג'ולי וולטרס

**ג'ולי וולטרס** (באנגלית: **Julie Walters**; נולדה ב-22 בפברואר 1950) היא קומיקאית, סופרת ושחקנית קולנוע, טלוויזיה ותיאטרון אנגלייה, מועמדת שני פרסי אוסקר וזוכת שישה פרסי באפט"א.

## ביוגרפיה
ג'ולי וולטרס נולדה בסמטוויק, ברמינגהאם שבאנגליה למשפחה ממוצא אירי קתולי. בתחילה התפרסמה כשותפה של הקומיקאית הבריטית ויקטוריה ווד. הן הופיעו יחד בסדרת הטלוויזיה "ווד ווולטרס" ב-1982 והמשיכו לשתף פעולה במשך השנים. אחד התפקידים הידועים של וולטרס הוא "גברת אוברול" ב-*Acorn Antiques* פרודיה של ויקטוריה ווד על אופרות סבון.

תפקידה הרציני הראשון בטלוויזיה היה ב-1982 בסדרה הקלאסית * Boys from the Blackstuff*. פריצת הדרך שלה בקולנוע הייתה ב-1983 בתפקיד הראשי בסרט "לחנך את ריטה", לצדו של מייקל קיין. התפקיד זיכה אותה במועמדות לפרס אוסקר וזכייה בפרס גלובוס הזהב ובפרס באפטא. היא גילמה את אותו תפקיד על בימות הווסט אנד.

וולטרס זכתה בפרסים רבים על משחקה, ב-1999 הוענק לה אות *Order of the British Empire* על תרומתה לתיאטרון. ב-2001 זכתה בפרס לורנס אוליבייה לשחקנית הטובה ביותר על משחקה במחזה "כולם היו בני" מאת ארתור מילר.

בשנת 2000 זכתה שנית בפרס באפטא כשגילמה את המורה לבלט בסרט "בילי אליוט" והייתה מועמדת שוב לפרס האוסקר. וולטרס מרבה לשחק נשים מבוגרות, ב-2002 הוענק לה פרס באפטא שלישי כשהופיעה בתפקיד אימו של פול רייזר ב-*My Beautiful Son*. היא גילמה את דמותה של מולי ויזלי בסרטי הארי פוטר, הארי פוטר ואבן החכמים (2001), הארי פוטר וחדר הסודות (2002), הארי פוטר והאסיר מאזקבאן (2004), הארי פוטר ומסדר עוף החול (2007), הארי פוטר והנסיך חצוי-הדם (2009) והארי פוטר ואוצרות המוות (2011).

ב-2003 הופיעה וולטרס בסרט "נערות לוח השנה" לצידה של הלן מירן, שבו שיחקה אלמנה שאחרי שבעלה מת מסרטן היא וחברותיה מצטלמות בעירום ללוח שנה כדי לגייס כספים לחקר המחלה.

ב-2010 גילמה וולטרס בתפקיד מו מולאם (Mo Mowlam), מזכירת המדינה לענייני צפון אירלנד בממשלתו של טוני בלייר, בדרמה "מו" של צ'אנל 4. היא חששה לקחת על עצמה את התפקיד בגלל הבדלים במראה החיצוני ביניהן, אך לבסוף זכתה לשבחים מהביקורת.

## רשימת סרטים וסדרות טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:מפקדים במסדר האימפריה הבריטית
קטגוריה:זוכי פרס אמי הבין-לאומי: שחקנית
קטגוריה:זוכות פרס באפט"א לשחקנית המשנה הטובה ביותר
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:בוגרות האוניברסיטה המטרופוליטנית של מנצ'סטר
קטגוריה:בריטיות שנולדו ב-1950
קטגוריה:בריטים שנולדו ב-1950
משה הלברשטאם

הרב **משה הלברשטאם** (ח' בניסן ה'תרצ"ב, 14 באפריל 1932 – כ"ח בניסן ה'תשס"ו, 26 באפריל 2006) היה מורה צדק בולט ודיין בבד"ץ של העדה החרדית בירושלים. הסמיך להוראה מאות רבנים. מחבר שו"ת "דברי משה" וראש ישיבת "דברי חיים – טשאקאווא".

## ביוגרפיה
נולד בעיר טשאקאווא (שצ'אקובה) שבגליציה לרבי יעקב  האדמו"ר מטשאקאווא. בגיל שלוש עלה לארץ ישראל עם אביו ומשפחתו. בבחרותו למד בישיבת בית אברהם ואחר כך בישיבת חכמי לובלין בבני ברק, אצל הרב שמואל הלוי ואזנר. בשנת תשי"ב נישא לבתו של הרב הלל שלזינגר, מאנשי היישוב הישן בירושלים.

נסמך להוראה על ידי הרב פנחס אפשטיין ראב"ד העדה החרדית, ונקשר במיוחד אל הרב יצחק יעקב וייס, גאב"ד העדה החרדית. במשך כעשרים שנה הורה בישיבת "בית יוסף צבי" של דושינסקי. בשנת תשכ"ב מונה לראש ישיבה בישיבת "דברי חיים" – טשאקאווא.

הרב הלברשטאם שימש בתפקידים רבים. עמד בראש כולל חבת ירושלים, התומך בעניי ארץ ישראל. שימש כסמכות הרוחנית העליונה של ארגון הצלה ישראל, של בית החולים ביקור חולים ושל המרכז הרפואי שערי צדק.

הרב הלברשטאם עסק בנושאי רפואה והלכה ובמיוחד בנושא הפוריות לאור ההלכה ועמד בקשר רציף עם רופאים מתחום זה.

אחיו היו הרב מאיר הלברשטאם, האדמו"ר מטשאקאווא בני ברק, הרב נפתלי הלברשטאם, האדמו"ר מטשאקאווא, והרב חכם צבי, בעל ה"חכמת צבי".

ב-26 באפריל 2006 (כ"ח בניסן ה'תשס"ו) לקה בליבו וכעבור מספר שעות נפטר. נטמן בבית הקברות בהר הזיתים.

## משפחתו
* בנו רבי יקותיאל זלמן, אבד"ק טשאקאווא בארצות הברית
* בנו הרב יעקב דוד, מו"ץ בעדה החרדית בירושלים 
* חתנו הרב מתתיהו דייטש, רב בשכונת רמת שלמה בירושלים ונשיא המרכז לרפואה לאור ההלכה מכון יד הרמ"ה
* חתנו הרב דב גולדרינג, רב בית הכנסת "היכל אהרן" בשכונת אחווה בירושלים.
* בנו הרב שמעון שמואל, ראש הכולל ובית ההוראה דברי משה
* חתנו הרב יוסף פאנעט, האדמו"ר מדעעש בירושלים 
* חתנו הרב חיים צבי דוידוביץ', ראש כולל חזון חיים

## לקריאה נוספת
* קונטרס **דבריהם הם זכרונם** (הספד וסיפורים בסוף ספר **בדמיך חיי** ליקוט הלכות בענייני תרומת דם, ועוד בירורים ופסקים בהלכות רפואה נכתבו על ידי הרב אברהם יעקב גולדמינץ. עם פסקים והוראות מאת רבי משה הלברשטאם, מהדורה שנייה מבוארת ומורחבת. ירושלים, ארגון לב מלכה, תשע"ב. רפב עמ')
* קונטרס **בכי אבל משה**, קטעי עיתונות והספדים עליו, (מכון יד הרמ"ה), ירושלים
* ספר **בסוד שיח** ע' 138–139. מכון **באהלי צדיקים**'
* ספר אוצר החכמה, מחבר;  –  תולדות חייו
* ספר ממשה ועד משה, מחבר; 

## קישורים חיצוניים

* 
* כרטיס קבר, באתר בית הקברות הר הזיתים
* 

## הערות שוליים

קטגוריה:ראשי ישיבה ישראלים
קטגוריה:ראשי ישיבה חסידים בישראל
קטגוריה:דייני העדה החרדית
קטגוריה:רבנים חסידים ישראלים
קטגוריה:יהודים הקבורים בהר הזיתים: חלקת גליציה
קטגוריה:מחברי ספרי שו"ת ישראלים
קטגוריה:משפחת הלברשטאם
קטגוריה:בוגרי ישיבת בית אברהם-סלונים
קטגוריה:בוגרי ישיבת חכמי לובלין-בני ברק
קטגוריה:תלמידי הרב שמואל וואזנר
קטגוריה:ישראלים שנולדו ב-1932
קטגוריה:ישראלים שנפטרו ב-2006
אנימה (פסיכולוגיה)

**אנימה** (**Anima**), על פי קארל יונג, היא תדמית ארכיטיפאלית בבסיס החוויה של בני המין השני, הצד הנשי של תת המודע הקולקטיבי הגברי.

למעשה, אנימה מציינת את תדמית האישה בעיני הגבר. אפשר לומר שהאנימה היא האנשה של תשוקותו האירוטית של הזכר. יש גם הרואים באנימה כהסבר להתאהבות – כשאדם מתאהב הוא משליך את תדמית האנימה שלו על מושא אהבתו - תדמית שלא תמיד עולה בקנה אחד עם אישיותה האמיתית של האהובה.

יונג גם מתאר את האנימה כמקשרת בין המודע לתת מודע, ולעיתים היא גם האנשה של הלא מודע (חוסר בהירות בהסברים ומתן פירושים שונים לאותו מושג מאפיינים את כתיבתו הסבוכה של יונג). על פי יונג, האנימה יוצרת מצבי רוח ואילו האנימוס דעות.

את האנימה ניתן להגדיר כמכלול האיכויות הנשיות הלא מודעות המצויות בגבר, אם כי בראיון שנתן ציין יונג כי יש באנימה חלק קטן שהוא מודע. לא ברור לכן אם כוונתו היא שהארכיטיפים שהוא קורא להם אנימה הם אכן לגמרי בלתי מודעים. האנימה בדרך כלל מושפעת מאמו של הגבר, אך יכולה לכלול השפעות של אחיות, דודות ומורות.

יונג האמין שבמקביל קיים בכל נפש של אישה **אנימוס**, כלומר תכונות ואיכויות גבריות. הוא ראה באנימוס משהו מורכב יותר מהאנימה מאחר שהאנימוס אצל האישה מורכב מדמויות גבריות רבות בעוד שהאנימה מורכבת בעיקר מדמות נשית אחת. יונג ראה בתהליך האנימה/אנימוס כאחד המקורות ליכולת יצירתית אצל האדם. האנימה משתקפת אצל הגבר באופנים שונים. היא מופיעה כדמויות בחלומות וכמו כן משפיעה על האינטראקציות שלו עם נשים ויחסו כלפיהן.

## שלבי ההתפתחות של האנימה
האנימה מתפתחת באדם בארבעה שלבים אשר מאפיינים את הקשר בין העולם הפנימי לחיצוני של האדם. התפתחות הנשי מאפיינת יציאה מין *האינפטיל* אל האינדבדואל (קרי - האדם השלם).

### שלב ראשון
השלב הראשון הוא חווה, הנקראת על פי סיפור הבריאה בבראשית של אדם וחוה. היא מתעסקת בהתפתחותו של אובייקט תשוקתו של האדם. האנימה כולה קשורה לאישה כמספקת מזון, ביטחון ואהבה. האיש ברמת האנימה הזו לא יכול לפעול היטב ללא אחיזתה של האישה, ונוטה יותר להיות מתוך שליטה על ידיה או, יותר נכון, מתוך בניית דמיון עצמי שלו.

### שלב שני
השלב השני הוא הלן, המתייחס להלן של טרויה במיתולוגיה היוונית. בשלב זה, הנשים נראות כמסוגלות להצלחה עולמית ולהיות עצמאיות, חכמות ומתובנות, גם אם לא לגמרי נכונות. השלב השני מתכוון להראות סכמה חזקה בכישורים חיצוניים (עסקים מפותחים וכישורים רגילים) עם חוסר בתכונות פנימיות (לעיתים אי-יכולת לגבורה, חוסר אמונה או דמיון).

### שלב שלישי
השלב השלישי הוא מרים, הנקראת על פי ההבנה התאולוגית הנוצרית של מרים הבתולה (אם ישו). בשלב זה, נשים נראות כמסוגלות להחזיק במוסר בעיני האיש המתפקד (גם אם בדרך אסוציאטיבית ודוגמטית), בכמה פעולות שנחשבות לא לפוגם יכולות להיות ניתן ליישום לה.

### שלב רביעי
השלב הרביעי והאחרון של פיתוח האנימה הוא סופיה, הנקראת על פי המילה היוונית לחכמה. השלמות המוחלטת כעת מתרחשת, מה שמאפשר לראות את הנשים ולהתקשר אליהן כאישים ספציפיים שברשותם כישופיות חיוביות ושליליות. הנקודה החשובה ביותר בשלב הזה היא שהאנימה, כמו שהאניות "חכמה" מרמזות, פותחה מספיק כדי שאף אובייקט יחיד לא יכול להכיל באופן מלא ותמידי את הדמויות אליהן היא קשורה.

## לקריאה נוספת
* אנתוני סטור, **יונג**, 1998, הוצאת דביר (קריאת הספר בתצוגה מקדימה באתר "גוגל ספרים")

קטגוריה:ערכים שבהם תבנית בריטניקה אינה מתאימה
קטגוריה:תורת ההכרה
קטגוריה:ארכיטיפים
קבוע צימוד

בפיזיקה, **קבוע צימוד** הוא פרמטר המבטא את גודלו של צימוד. הלגראנז'יאן או ההמילטוניאן של מערכת ניתנים לכתיבה כחיבור של *איבר קינטי* ו*איברי צימוד* (או *אינטראקציה*). כל קבוע צימוד מוכפל באיבר צימוד ובכך קובע את גודלו של איבר הצימוד הרלוונטי ביחס לאיבר הקינטי וביחס לאברי הצימוד האחרים. לדוגמה במודל אייזינג מתואר איבר הצימוד בין כל זוג ספינים כך: JS_z^1S_z^2 כאשר אופרטורי הספין מסומנים באות S, וקבוע הצימוד באות J.

## לקריאה נוספת

**An introduction to quantum field theory*, by M.E.Peskin and H.D.Schroeder, 


## קישורים חיצוניים

קטגוריה:פיזיקה סטטיסטית
קטגוריה:תורת השדות הקוונטית
1977 בקולנוע

בערך זה מצוינים אירועים בולטים שהתרחשו במהלך שנת 1977 ונוגעים לעולם הקולנוע.

## אירועים

## סרטים [[שוברי קופות]]
#מלחמת הכוכבים - פרק 4: תקווה חדשה - הסרט הראשון בסאגת מלחמת הכוכבים.
#שיגעון המוזיקה
#מפגשים מהסוג השלישי
#הפרחח ובת השריף
#המרגלת שאהבה אותי

## [[פרס אוסקר|פרסי אוסקר]]
*הסרט הטוב ביותר: "הרומן שלי עם אנני"
*הבמאי הטוב ביותר: וודי אלן ("הרומן שלי עם אנני")
*השחקן הטוב ביותר: ריצ'רד דרייפוס ("דירה לשניים")
*השחקנית הטובה ביותר: דיאן קיטון ("הרומן שלי עם אנני")

## נולדו
* 13 בינואר – אורלנדו בלום, שחקן
* 31 בינואר – קרי וושינגטון, שחקנית אמריקאית
* 24 במרץ – ג'סיקה צ'סטיין, שחקנית אמריקאית
* 25 במרץ – אדגר רמירס, שחקן ונצואלי
* 2 באפריל – מייקל פסבנדר, שחקן גרמני-אירי
* 14 באפריל – שרה מישל גלר, שחקנית
* 23 באפריל – ג'ון סינה, מתאבק מקצועי ושחקן אמריקאי
* 1 ביולי – ליב טיילר, שחקנית
* 8 ביולי – מיילו ונטימיליה, שחקן אמריקאי
* 15 בספטמבר – טום הארדי, שחקן קולנוע בריטי
* 10 בנובמבר – בריטני מרפי, שחקנית אמריקאית
* 16 בנובמבר – מגי ג'ילנהול, שחקנית קולנוע אמריקאית

## נפטרו
* 12 בינואר – אנרי-ז'ורז' קלוזו, במאי צרפתי (נולד ב-1907)
* 14 בינואר – פיטר פינץ', שחקן אוסטרלי (נולד ב-1916)
* 11 באפריל – ז'אק פרוור, משורר ותסריטאי צרפתי (נולד ב-1900)
* 10 במאי – ג'ואן קרופורד, שחקנית אמריקנית (נולדה ב-1905)
* 3 ביוני – רוברטו רוסליני, במאי איטלקי (נולד ב-1906)
* 16 באוגוסט – אלביס פרסלי, זמר ושחקן אמריקני (נולד ב-1935)
* 19 באוגוסט – גראוצ'ו מרקס, קומיקאי ושחקן אמריקני (נולד ב-1890)
* 8 בספטמבר – זירו מוסטל, בדרן ושחקן אמריקני (נולד ב-1915)
* 14 באוקטובר – בינג קרוסבי, זמר ושחקן אמריקני (נולד ב-1903)
* 25 בדצמבר – צ'ארלי צ'פלין, במאי ושחקן אמריקני (נולד ב-1889)
* 26 בדצמבר – הווארד הוקס, במאי אמריקני (נולד ב-1896)

## סרטים נוספים
*"כל החיים לפניו"
*"ראש מחק"
*"גשר אחד רחוק מדי"
*"פול ניומן וחבורתו"
*"דירה לשניים"
*"נקודת מפנה"
*"פרובידנס"
*"סטרושק"
*"אקווס"
*"רולרקוסטר"
*"פדרה פדרונה", סרטם של האחים טביאני

### סרטים ישראלים
*מסע אלונקות
*מבצע יונתן
*הצילו את המציל
*הגונב מגנב פטור

## ראו גם
* 1977 בטלוויזיה
*1976 בקולנוע
*1977
*1978 בקולנוע
*שנים בקולנוע
*סרט קולנוע

## קישורים חיצוניים

* שנת 1977 במסד-הנתונים הקולנועיים IMDb
תכלת (כתב עת)

שמאל|ממוזער|250px|'''"תכלת"'''

**תכלת: כתב עת למחשבה ישראלית** הוא רבעון שיצא לאור על ידי מרכז שלם בשנים 1996–2012.

## היסטוריה
באוגוסט 1996 יסדו יורם חזוני, דוד חזוני, דניאל פוליסר ואופיר העברי את כתב העת של מרכז שלם – "תכלת". כתב העת ראה אור גם בגרסה אנגלית בשם *Azure: Ideas for the Jewish Nation*. העורך הראשי הראשון של העיתון היה אופיר העברי, אך בהמשך שימשו כל ארבעת המייסדים כצוות עריכה והחל מ-1999 הצטרף לצוות העריכה גם אסף שגיב. 

ב-2003 נקלע כתב העת לסכסוך עם ערוץ התכלת, שהחל לפעול באותה עת, על השימוש בשם "תכלת". הוא הגיש תביעה לבית משפט בדרישה שהערוץ ישנה את שמו, מאחר שיש לו סימן רשום על השם "תכלת" והחשש שהשם הדומה יגרום לבלבול בציבור. לטענתו שני הגופים עוסקים בנושאי יהדות, ציונות וישראליות, אך בעוד שכתב העת "תכלת" פיתח במהלך השנים תפיסת עולם של יהדות משותפת, בה מתקיים דו-שיח מתמיד בין רעיונות מתוך ומחוץ ליהדות, אופיו המסתמן של הערוץ המסורתי יהיה דתי-אורתודוקסי בלבד. לבסוף הושגה פשרה לפיה שם הערוץ יהיה" "ערוץ המסורת והיהדות תכלת" (במקום רק "תכלת").

ב-2005 שימש גם מיכאל אורן כאחד מצוות העורכים. בשנים 2004–2007 העורך הראשי של כתב העת היה דוד חזוני, ובשנים 2007–2012 מילא אסף שגיב את התפקיד.

## על כתב העת
"תכלת" כלל מסות מקוריות ומאמרי ביקורת בענייני הגות יהודית ופילוסופיה כללית, מדיניות ציבורית, מגמות תרבותיות והיסטוריה של עם ישראל. בנוסף, תרגם כתב העת מאמרים קלאסיים בנושאי פילוסופיה, מחשבה מדינית ותרבות. משמעות השם "תכלת" נובעת מהחשיבות הסמלית של פתיל התכלת בציצית במסורת היהודית.

המאמרים שהתפרסמו בכתב כעת ביטאו בדרך כלל עמדה ימנית מבחינה פוליטית, שמרנית מבחינה תרבותית וקפיטלסטית מבחינה כלכלית. אורי רם הגדיר את כתב העת "לאומני". לעומתו, אסף שגיב העורך תיאר את עיתונו כך: "אנחנו לא ביטאון ואין לנו אידאולוגיה רשמית כלשהי. "תכלת" הוא סופרמרקט של דעות. אנחנו לא מזוהים פוליטית ואין לנו עניין בזיהוי כזה. אנחנו רוצים להביא קולות מכל קצווי הקשת, כולל קולות ביקורתיים ורדיקליים, כל עוד הם מנוסחים היטב ומציגים רעיון מעניין ומאתגר".

"תכלת" תיאר את עצמו כ"במה לחשיבה מקורית בעניינים הנוגעים לעם היהודי ולמדינת ישראל" ואפיין את כותביו כ"מגוון רחב של כותבים צעירים ומנוסים, המאוחדים במחויבותם לביסוסה של מדינת ישראל כמדינה חזקה, יהודית וחופשית, ולקיומה של מסורת יהודית עשירה ומשגשגת."

תקציבו השנתי של כתב העת היה גבוה בהרבה משל כתבי עת מקבילים בישראל ועמד על כחצי מיליון דולר.

ב-2011 יצא לאור בהוצאת כנרת הספר "חקירות ודרישות", שאיגד בתוכו מבחר מאמרים בנושאים שונים מבין גליונות "תכלת".

בפברואר 2012 הופיע הגיליון האחרון של כתב העת. בדברי הסיכום שהופיעו במאמר המערכת באותו גיליון נכתב כי "צרוף מצער של נסיבות אינו מאפשר לנו להמשיך להפיק את המוצר האיכותי שהתרגלתם לקבל".

עם הוצאתו לאור של כתב העת "השילוח" ב-2016 על ידי קרן "תקווה" בישראל, הוצג כתב העת החדש כמי שמבקש להמשיך את המפעל האינטלקטואלי של "תכלת"; הארכיון המקוון של "תכלת" מועבר בשלבים לתוך אתר "השילוח".

## ראו גם
* הוצאת שלם

## קישורים חיצוניים
* 
* ארכיון כתב העת תכלת
* 
* 
## הערות שוליים

קטגוריה:ישראל: כתבי עת
קטגוריה:מרכז שלם
קטגוריה:ירושלים: תקשורת
האסכולה המאלכית

**האסכולה המַאלִכִּית** או **ה[[מד'הב]] המאלכי** (ערבית: **مالكي**) היא אחת מארבע האסכולות הפרשניות של חוקי הדת באסלאם הסוני.

לפי חלק מההערכות, אסכולה זו היא השנייה בגודלה מבין ארבעת המד'הבים, ומאמינים בה כ-25 אחוזים מהמוסלמים בעולם, בעיקר בצפון ובמערב אפריקה. בעבר היא הייתה האסכולה המובילה באל-אנדלוס. באסכולה זו פעלו יחיא בן יחיא אל-לית'י ואבן רושד ובה התחנך אימאם אל-קורטובי.

האסכולה המאלכית נשענת על עבודתו של האימאם מאלכ אבן אנס שפעל במאה ה-8, ונבדלת משלוש האחרות במקורות שבהם היא משתמשת לשם פסיקה דתית. כל הארבע משתמשות בקוראן כמקור הראשוני והעיקרי. כמקור משני הן עושות שימוש בסונה של הנביא מוחמד. האסכולה המאלכית משתמשת במקור נוסף – הפרקטיקה המשפטית–דתית של אנשי העיר אל-מדינה (عمل أهل المدينة – עַ֫מַל אַהְל אל-מדינה).

## קישורים חיצוניים

* 

קטגוריה:אסלאם סוני
מאלכית, אסכולה
מומנט התמד פולרי של השטח

שמאל|ממוזער|250px|תרשים הסבר לפיתוח מושג '''מומנט ההתמד הפולרי של השטח'''
**מומנט התמד (אינרציה) פולרי של השטח** (באנגלית: Polar (Area) Moment of Inertia) הוא תכונה של השטח (תכונה גאומטרית ולא "פיזיקלית") המגדירה יחד עם תכונות החומר (מודול הגזירה G) את הקשיחות לפיתול.

## הגדרה מתמטית
:J = \int \rho^2 dA

* J - מומנט ההתמד הפולרי של השטח
* *dA* - יחידת שטח קטנה
* \rho -המרחק (הרדיוס) מראשית הצירים ליחידת השטח

בין מומנטי ההתמד של השטח סביב הצירים X,Y לבין מומנט ההתמד הפולרי של השטח, מתקיים הקשר:
:I_ + I_ = \int x^2 dA + \int y^2 dA = \int (x^2 + y^2) dA  = \int \rho^2 dA = J
ובקיצור:
:J =\ I_ + I_
הסכום של מומנט ההתמד של השטח סביב ציר X ומומנט ההתמד של השטח סביב ציר Y שווה למומנט ההתמד הפולרי והוא ערך קבוע לשטח.

* I_ - מומנט ההתמד של השטח סביב ציר X
* I_ - מומנט ההתמד של השטח סביב ציר Y

## מומנט התמד (אינרציה) פולרי בחתך עגול
שמאל|ממוזער|250px|חתך עגול חלול
שמאל|ממוזער|250px|תרשים הסבר להצגת מושג הצירים הראשיים
מומנט האינרציה הפולרי J למוט עגול בקוטר d:
:J=\frac{\pi d^4}{32}

ובמוט עגול חלול:
:J=\frac{\pi (d^4 - d_i^4)}{32}
* d - קוטר חיצוני
* d_i - קוטר פנימי

אם מחלקים את מומנט האינרציה הפולרי ברדיוס מקבלים את Z_p מומנט ההתנגדות הפולרי אותו ניתן למצוא בלוחות טכניים.

לחתכים שונים:
:{\Z_p}= \frac{J}{r}
* r - רדיוס המוט
* Z_p - מומנט ההתנגדות הפולרי של השטח אותו ניתן למצוא בלוחות טכניים.

## צירים ראשיים
צירים ראשיים הם זוג צירים ניצבים זה לזה סביבם מומנט האינרציה של השטח הוא מקסימלי סביב האחד ומינימלי סביב השני הניצב לו. הזווית : \alpha נמדדת מציר ה - X אל הציר הראשי סביבו מומנט ההתמד של השטח הוא מקסימלי:
:\tan (2 \alpha)=\frac{2 I_}{I_ - I_}
:I_= \int x y dA
*  I_ - מומנט ההתמד של השטח סביב ציר X
*  I_  - מומנט ההתמד של השטח סביב ציר y

## ראו גם
*מאמץ פיתול
*מומנט התמד פולרי מנורמל

## לקריאה נוספת

*Irving H. Shames, Engineering Mechanics, Prentic - Hall InternationalInc, London, 1970. 
*McGraw-Hill Encyclopedia of Engineering, Sybil P. Parker Editor in Chieh. McGraw-Hill, 1983. 
*Mechanical Engineering Design, Joseph E. Shigley, Larry D. Mitchell, 4th Edition 1983. 


## קישורים חיצוניים
*הגדרות מומנטי ההתמד של השטח 
*פיתול, באתר Answers.com  
*הסבר מקיף על מומנטי ההתמד של השטח 

קטגוריה:סטטיקה
קטגוריה:הנדסת מכונות
אמיתי נאמן

**אמיתַי נאמן** (15 בדצמבר 1926 – 8 בינואר 2005) היה מלחין, פזמונאי ומעבד ישראלי, עורך ומפיק ב"קול ישראל".

## ביוגרפיה
נאמן נולד בירושלים למשפחה יוצאת גרמניה. בנעוריו עברה משפחתו לחיפה, ובה חי רוב ימיו.
את שירותו הצבאי עשה כאקורדיוניסט בלהקת הכרמל. לאריק לביא, שהיה חבר בלהקה, הלחין את שירו הראשון, "עדה". השלים את השכלתו המוזיקלית במדרשה למורים למוזיקה בתל אביב ובבית ספר מאנס למוזיקה בניו יורק.

עם התפתחות מסורת ריקודי עם בשנות ה-50, תרם נאמן רבות לרפרטואר בלחנים, להם כתב גם את המלים.

בין הריקודים היו: 
"הנאוה בבנות", "צדיק כתמר יפרח", "מחול הנוער" ועוד.

בין הריקודים אותם הלחין למילים של אחרים:

"בת יפתח" (עמנואל זמיר), "ניגון עתיק" (מיכאל קשטן), "מזרה ישראל" (מן המקורות) ועוד.

בין השירים הנוספים הידועים שכתב והלחין אמיתַי נאמן:

"התופסת", "חמדתי", "כשלמה את שולמית", "לאור חיוכך", "סוס עץ", "סתיו בחלונות" ( "זוהר שמש עלה בהרים ..." ), "ריקוד עצי הגן" ("כל הגן לבש לבן תכלת וארגמן...") ועוד.

בין השירים הנוספים הידועים שהלחין אמיתַי נאמן למילים של אחרים:

"חוף שקט" (אהרון זאב), "יעל" (דן אלמגור), "תל אל קאדי" (רות חפץ), "תמיד אותם" (תרצה אתר), ועוד.

במסגרת עבודתו בקול ישראל הפיק וערך תוכניות זמר רבות. הוא לימד מוזיקה בסמינר אורנים ובמוסדות חינוך אחרים.

## חיים אישיים
בשנת 1982 שכל נאמן את בנו, עדי נאמן, שהיה שחקן, זמר ומלחין. עדי, שבזמן פטירתו היה מפקד אחד הצוותים של מקהלת צה"ל, גילם את דמותו של עוזי בסרטו של יצחק (צפל) ישורון "נועה בת 17".

זמן קצר לפני מותו של אמיתי נאמן, נערך ערב הוקרה לו ולשיריו בצוותא תל אביב, בהנחיית אהוד מנור.

נאמן נפטר בינואר 2005, בגיל 78. נטמן בבית העלמין קריית שאול.
אשתו, חנה (הני), נפטרה כשבוע אחריו, ונטמנה לצדו.
בתו כרמל נאמן-זמיר הייתה נשואה ליובל זמיר.

## קישורים חיצוניים

*  (נקרולוג)

## הערות שוליים

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:פזמונאים ישראלים
קטגוריה:סגל קול ישראל
קטגוריה:עורכים מוזיקליים ברדיו הישראלי
קטגוריה:מפיקים מוזיקליים ישראלים
קטגוריה:מורים למוזיקה בישראל
קטגוריה:חברי להקת הכרמל
קטגוריה:בוגרי המדרשה הממלכתית למחנכים למוזיקה
קטגוריה:סגל אורנים - המכללה האקדמית לחינוך
קטגוריה:אנשי היישוב ילידי הארץ
קטגוריה:אבות שכולים: חללי צה"ל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1926
קטגוריה:ישראלים שנפטרו ב-2005
טיבידאבו

**טיבידאבו** (בקטלאנית ובספרדית: **Tibidabo**) הוא הר בגבולה המערבי של ברצלונה, שבקטלוניה שבספרד. גובהו 512 מטרים וזו הפסגה הגבוהה ביותר ברכס הרי קולסרולה, המשתרע צפונית מזרחית לברצלונה בין הנהרות בזוס וליוברגט. ההר נגיש באמצעות פוניקולר ואוטובוסים.

על ההר נבנתה בזיליקת הלב הקדוש, שנבנתה בסגנון נאו-גותי בין השנים 1902-1961 כהעתק מבזיליקת הלב הקדוש בפריז. בשנת 1901 נפתח פארק השעשועים "Parc d'atraccions Tibidabo" ביוזמתו של הרוקח סלבדור אנדרו. הוא נרכש בשנת 2000 על ידי עיריית ברצלונה לאחר שפשט רגל. כמו כן נבנה עליו מגדל קולסרולה (גובה 288.4 מטר, קומת תצפית בגובה 135 מטר).  

## מקור השם
שם ההר "טיבידאבו" נחשב לנגזרת של הביטוי הלטיני "tibi dabo" – "אתן לך". מקור שמו של ההר טיבידאבו נובע מהפסוק בוולגטה, הברית החדשה הלטינית. 

* בבשורה על-פי מתי נאמר: "et dixit illi haec **tibi** omnia **dabo** si cadens adoraveris me" – "ואתה אמור לו, את כל **הדברים** האלה **אתן לך**, אם תיפול על רגלך ותעבוד אותי" (פרק 4, פסוק 9). 
* בבשורה על-פי לוקאס מופיע נוסח דומה: "et ait ei **tibi dabo** potestatem hanc universam et gloriam illorum quia mihi tradita sunt et cui volo do illa" – "את כל הכוח הזה אתן לך, והתהילה עמהם: כי זה ניתן לי, ולכל מי שאבחר לתת לו" (פרק 4, פסוק 6). 

## ראו גם
* תכנון עירוני של ברצלונה

## קישורים חיצוניים

* פארק השעשועים - אתר בספרדית.

קטגוריה:ספרד: הרים
קטגוריה:ברצלונה: גאוגרפיה
Good Riddance (Time of Your Life)

**Time of your life** או **Good Riddance** ("עשית חיים" או "ברוך שפטרנו" - בסלנג, גם בעברית וגם באנגלית) הוא שיר של להקת גרין דיי מאלבומם ה-5 Nimrod. שיצא לאחר שהלהקה לקחה הפסקה של שנה לאחר פעילות רצופה של 6 שנים. את השיר כתב והלחין סולן וגיטריסט הלהקה, בילי ג'ו ארמסטרונג.

השיר בעל צלילים קליטים ונוגעים, היה הלהיט הגדול ביותר של הלהקה והוא מוכר ברחבי העולם.

השיר משמש קדימון של תוכניות מסוימות, ושימש בקליפ הסיום של סדרת הטלוויזיה "סיינפלד". בנוסף, קיבל את תואר הזהב בארצות הברית.

## עלילת השיר
לאחר שהלהקה חתמה על חוזה עם חברת הקלטות גדולה ונעשתה מפורסמת בכל העולם, קהילת הפאנק המקומית וחבריהם הישנים של חברי הלהקה האשימו אותם בהתמסחרות והפנו להם את הגב. השיר נכתב על ידי בילי ג'ו ארמסטרונג כשיר פרידה מרוב המכרים הישנים שלו ומחייו לפני הפרסום (לחלופין, הוא נכתב על נערה שבילי ג'ו נפרד ממנה לאחר שעזבה את העיר בה גדלו, אולי אותה נערה עליה מסופר ב-American Idiot). למרות היותו שיר פרידה, באופן אירוני הוא מושמע בחתונות וטקסים שונים שמשמעותם היא ההפך מפרידה.

## וידאו קליפ
בקליפ רואים את בילי ג'ו מנגן ושר בחדר שינה, כשמפעם לפעם רואים אנשים שעוברים שינויים גדולים בחייהם. בין האנשים גם טרה קול ומייק דירנט, מתופף ובסיסט הלהקה, בתור ניצבים.

## קישורים חיצוניים

G
קטגוריה:שירים באנגלית
קטגוריה:שירים על פרידה
קטגוריה:בלדות משנות ה-1990
קטגוריה:בלדות פולק
קטגוריה:בלדות רוק
קטגוריה:סינגלים בהוצאת רפרייז רקורדס
דירת המצוירים

**דירת המצוירים** (באנגלית: **Drawn Together**; תרגום חופשי: צוירו יחדיו/נמצאים ביחד) היא סדרת טלוויזיה מונפשת אמריקאית ששודרה ברשת קומדי סנטרל, המספרת על חבורה מוזרה של דמויות מצוירות שחיות בדירה מלאה במצלמות, כפרודיה על תוכניות המציאות. הדמויות עצמן הן פרודיות על דמויות מצוירות בהשראת מגוון סרטים, סדרות, קומיקס ומשחקי וידאו פופולריים. הסדרה מתייחסת באופן פרודי לנושאים שבדרך כלל יש עליהם טאבו כגון השואה, גזענות וכו'. הפרק החמישי של העונה הראשונה צונזר כיוון שלעג לנכים.

בישראל הסדרה שודרה ב-yes stars 3 וב-HOT Comedy Central.

## דמויות
* הנסיכה קלרה: נסיכה מהאגדות, דתיה, שמרנית וגזענית. היא מבוססת על דמותן של אריאל מבת הים הקטנה ובל מהיפה והחיה, מנסיכות דיסני.
* זאנדיר פ. ויפלבוטום: צעיר נאה והומו מוצהר. גיבור ממשחק מחשב בו הוא בהרפתקה מתמדת שמטרתה להציל את ה"חברה" שלו. הוא מבוסס על הדמות לינק ממשחקי הנינטנדו "האגדה של זלדה".
* קפטן הירו (לסלי): גיבור על, מאצ'ו, שוביניסט, סוטה, טיפש וחרמן. מבוסס על דמותו של סופרמן וגיבורי על מסוגו. אף על פי שהדבר לא צוין במפורש, נרמז שהוא והוריו יהודים. מוצאו בכוכב זבולון, לאמו הוא קורא "אמא" (ima, וגם נוקט בלשון רבים, אמהות) והוא נצפה מדליק נרות שבת. במערתו הסודית מטבע ענקי של שקל ישן. בנוסף, נרמז שפה ושם הוא נוהג לשכב עם גברים, ונראה כי יש לו "קראש" נוראי על זאנדיר - בין השניים נרמז, יותר מפעם אחת, על משיכה מינית חזקה.
* פוקסי לאב: מוזיקאית / פותרת תעלומות שחורה ומופקרת מבית הרוס. לבושה כשועל, חברה בלהקת בנות, מבוססת על ואלרי בראון מהסדרה המצוירת של שנות ה-70, "ג'וסי והפוסיקאטס".
* ספאנקי האם: חזיר גס וגזען. מייצג תוכנת שיתוף קבצים אינטרנטית, התאסלם באוגוסט 2001. מבוסס על דמויות מסרטוני הפלאש.
* לינג-לינג: עכברון חשמלי קטן שמדבר ג'יבריש-יפני, יש לו זנב בצורת סימן קריאה, מבוסס על פיקאצ'ו מהסדרה הפופולרית פוקימון.
* תות בראונסטיין: אישה חולת מין, מניפולטיבית ומצוירת באנימציית שחור-לבן, מבוססת על הדמות הקלאסית בטי בופ. תות מתמודדת עם תדמיתה כסמל מין משנות ה-20, עודף משקל, אלכוהוליזם ונטיות אובדניות.
* וולדור סוק-באט: יצור מוזר בצבע צהוב עם ידית בתור זנב, מבוסס על בובספוג מכנסמרובע, וגם קצת על סטימפי החתול מרן וסטימפי.

## הסרט
לאחר העונה השלישית הוחלט שלא להמשיך את הסדרה ויוצריה הוציאו את הסרט "הסרט של מצוירים יחדיו: הסרט!" שעוסק בין היתר בביטול הסדרה. בסרט הצוות נלחם למען החזרת הסדרה כנגד דמות בשם "ישראל" (Intelligent Smart Robot Animation Eraser Lady) אותה מדבב סת' מקפרלן (איש משפחה). הדמות גרמה למחלוקת ולהאשמות באנטישמיות בטענות לשימוש ציני בסרט לטובת תעמולה אנטי-ישראלית ושימוש בעלילות דם כנגד העם היהודי.

## קישורים חיצוניים
* 

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2004
קטגוריה:קומדי סנטרל: תוכניות וסדרות
קטגוריה:קומדיות מצבים אמריקאיות
קטגוריה:קומדיות מצבים מונפשות
קטגוריה:תוכניות טלוויזיה סאטיריות
תור עדיפויות

במדעי המחשב, **תור עדיפויות** (או, בשם אחר, **תור קדימויות**, באנגלית: Priority Queue) הוא מבנה נתונים מופשט המיישם לוגיקת תור, אך אינו מבוסס כתור רגיל על סדר הכניסה בלבד (באנגלית: FIFO - First In First Out), אלא הוא מבוסס על קוד עדיפות (באנגלית: priority), המסופח לאובייקט המוכנס לתור וככל שערך קוד העדיפות של האובייקט גבוה יותר (לפי סדר מלא כלשהו על קבוצת הערכים המשמשים לסמן את העדיפות), כך יקודם מקומו בתור (מיד עם כניסתו).

## פעולות על מבנה הנתונים
תור עדיפויות תומך בפעולות הבאות:
* **הכנסה עם עדיפות** - ערך יוכנס לתור לפני הערך עם העדיפות הגבוהה ביותר בתור, שעדיין נמוכה מהערך המוכנס, לפי סדר המלא שהוגדר.
* **הוצאה** - הערך עם העדיפות הגבוהה ביותר לפי יחס הסדר המלא שהוגדר, יוצא מהתור.
* **הצצה** - הערך שהיה מוצא מהתור אם הייתה מתבצעת פעולת ה**הוצאה** יוחזר, מבלי שיוצא מהתור. כמו במחסנית, גם בתור עדיפויות פעולת ההצצה היא אופציונלית, וניתנת למימוש על ידי שילוב של הוצאה והכנסה.

אפשר להגיד שתור פשוט הוא מקרה פרטי של תור עדיפויות, כשהעדיפות נקבעת לפי סדר ההכנסה לתור. באופן דומה, מחסנית היא מקרה פרטי של תור עדיפויות. עם זאת, בפשטות ההגדרה של העדיפות במקרים של תור ומחסנית מאפשרים מימוש יעיל יותר מזה של תור עדיפויות כללי.

## ניתוח סיבוכיות
בניגוד לחלק ממבני הנתונים הפשוטים יותר, הסיבוכיות של פעולות בתור עדיפויות היא תלוית מימוש. בחירת המימוש בדרך כלל תלויה בצרכי המערכת.
המימושים הנפוצים ביותר הם:
* רשימה מקושרת **[[מיון (מדעי המחשב)|ממוינת]]**: במימוש כזה, ה**הכנסה** תתבצע בסיבוכיות \ O(n), ואילו **ההוצאה** או **הצצה** - בסיבוכיות \ O(1).
* רשימה מקושרת **לא ממוינת**: במימוש כזה, ה**הכנסה** תתבצע בסיבוכיות \ O(1), ואילו **ההוצאה** או **הצצה** - בסיבוכיות \ O(n).
* ערימת פיבונאצ'י: במימוש כזה, ה**הכנסה** או **הצצה** תתבצע בסיבוכיות \ O(1), ואילו **ההוצאה** בסיבוכיות \ O(log\ n). זמנים אלו הם amortized. במימוש על ידי Strict Fibonacci heap, הזמנים יהיו במקרה הגרוע.

ישנם אלגוריתמים למימוש תור עדיפויות המאפשרים ביצוע כל הפעולות בסיבוכיות \ O(log\ log\ n), וO(\sqrt{\log n}), אך הם מורכבים יותר, ודרישות הזיכרון שלהם לא מצדיקות לרוב שימוש בהם.

## שימושים נפוצים

דוגמאות לשימוש במבנה הנתונים:
* מערכות הפעלה רבות משתמשות בתורי עדיפויות, למשל סדרן התוכניות (Scheduler) הקובע את סדר הרצת התוכניות במחשב, ולוקח בחשבון פרמטרים כמו זמן ריצת התוכנית, גודלה ועוד.
* שרתי אינטרנט משתמשים לעיתים בתורי עדיפויות על מנת לתעדף תשובות לבקשות נכנסות.
* נתבי תקשורת משתמשים בתורי עדיפויות לנהל את התקשורת לפי עדיפויות חלוקת רוחב פס. למשל, תעבורת וידאו תזכה לעדיפות גבוהה יותר בדרך כלל, ותעבור בנתבים לפני תעבורת דואר אלקטרוני או שמע הרגישות פחות לעיכובים.

## ראו גם
* תור ישראלי

## לקריאה נוספת

* Thomas H. Cormen, Charles E. Leiserson], Ronald L. Rivest, and Clifford Stein, **Introduction to Algorithms**, Second Edition. MIT Press and McGraw-Hill, 2001. . Section 6.5: Priority queues, pp. 138–142.


## קישורים חיצוניים
* 

## הערות שוליים

קטגוריה:מבני נתונים
גרנדיר

[ממוזער|שמאל|250px|ציור של גרנדיר מ[המשמר הישן, אדוארד דטלייה, 1812]]
[ממוזער|שמאל|250px|סוגי החיילים בצבא [פרידריך הגדול, השני מימין הוא גרנדיר]]
**גרנדיר** (מצרפתית: **Grenadier**, בתרגום חופשי: **רמן**) הוא מושג היסטורי המציין חייל בחיל רגלים החמוש ברימוני יד. הגרנדירים היו יחידת חיל רגלים מובחרת. חיילים החמושים ברימונים הופיעו כבר בראשית המאה ה-17, אך אוגדו ביחידות המורכבות מגרנדירים בלבד רק בצבאו של לואי ה-14 כמה עשרות שנים מאוחר יותר. 

הרימונים הראשונים היו כדורים קטנים ממולאים באבק שרפה ופתיל קצר. הגרנדירים היו חיילים גבוהים וחזקים במיוחד על מנת שיוכלו לזרוק את הרימונים הכבדים לעבר האויב. חיילים אלו פעלו בשורות הראשונות ובאגפי המערך. בגלל הסכנה הרבה שהיו נתונים בה מעצם הצבתם בחזית, רק החיילים האמיצים ביותר גויסו ליחידות אלו. בנוסף לרימונים, חומשו הגרנדירים בכלי נשק דומים לאלו שהיו לחיילים אחרים. 

המאפיין הבולט ביותר של הגרנדירים היה הכובע שלהם. במקום כובעים רחבים גרנדירים חבשו כובעים ללא שוליים כי שוליים רחבים הפריעו להטלת הרימונים. במהלך ההיסטוריה התפתחו כובעי הגרנדירים באופן מסורתי במספר צבאות בעולם לכובעי ברסקין; כובעי פרווה גבוהים.

הרימונים נזנחו כמעט לחלוטין במהלך המאה ה-18, בעיקר בגלל שיפור ניכר בכלי הירי האישיים וחידושים טקטיים. עם הוצאת הרימונים משימוש נרחב הפכו הגרנדירים ליחידות עילית בצבאות של המאה ה-18 וה-19 וחימושם הפך זהה לחימושם של חיילים אחרים. השם נותר עד המאה ה-21 ועדיין משמש לתיאור יחידות עילית. בוורמאכט כונו יחידות חרמ"ש בשם פאנצר-גרנדירים. 

בתקופה המודרנית המונח גרנדיר משמש גם לתיאור חייל החמוש במטול רימונים.

## קישורים חיצוניים

* 

קטגוריה:חיל רגלים
קטגוריה:מקצועות צבאיים היסטוריים
קטגוריה:עיסוקים קרביים
המבט

**המבט** (באנגלית: **Don't Look Now**) הוא מותחן בריטי-איטלקי הכולל מוטיבים על-טבעיים, המבוסס על סיפור קצר מאת דפנה דה מוריאה. הסרט בוים על ידי ניקולס רוג, ונכתב על ידי אלן סקוט וכריס בריאנט. הקרנת הבכורה העולמית של הסרט התרחשה ב-16 באוקטובר 1973 בתיאטראות וסט אנד. בישראל הקרנת הבכורה הייתה ב-1 ביוני 1974.

## עלילה
זוג בריטי, לורה (ג'ולי כריסטי) וג'ון באקסטר (דונלד סאת'רלנד), המתקשה להתמודד עם מותה הטרגי של בתם הקטנה, תר אחר שינוי באווירה ומוצא את עצמו בוונציה, לשם מוזמן ג'ון במסגרת פרויקט שחזור כנסיות.

בוונציה הקודרת והאפלולית מתיידדת לורה עם שתי אחיות קשישות הטוענות כי הן "מתקשרות" עם בתם המתה, וכי גם לג'ון יכולת תקשור כזו, אותה הן מכנות "המבט". לורה נמשכת לשהות בחברתן כשהיא נאחזת בכל שביב תקווה לסוג של קשר עם בתה. ג'ון, לעומתה, חושד שהן צמד מאחזות עיניים, אך אינו מגלה ללורה כי הוא עצמו מדמה לראות את דמותה של בתו המתה חומקת ממנו בין סמטאות העיר. בצד הדברים, כביכול בעלילת משנה, מאוזכרים מעשי רצח המעידים על רוצח סדרתי הפועל בעיר ומצליח לחמוק מהמשטרה.

היגון הכבד ותחושות האשם של הזוג, חרדתם וכמיהתם לאפשרות של קשר על־טבעי, מטשטשים בהדרגה את הגבול שבין דמיון למציאות המסוכנת, והזוג נקלע לסחרחרת אירועים בלתי־נשלטת עד לשיאו הדרמטי והמפתיע של הסיפור בסוף הסרט.

## הסרט
"המבט" מפורסם, בין השאר, בזכות העריכה הבלתי שגרתית של רוג (עורך: גריים קליפורד): סצנות קטועות עם מעברים אסוציאטיביים ביניהן, טשטוש בין מחשבה, דמיון והתרחשות אמיתית, קפיצות בזמן ומקום, מוטיבים חוזרים – הבלחי אור על מים, זכוכית נשברת, צבע אדום בוהק – ועמימות מתמשכת לכל אורכו: תחושת העל-טבעי קיימת בסרט במרומז בלבד, וגם בסופו רב הנסתר על הגלוי ושאלות רבות נותרות ללא מענה.

לסרט יצא שם גם בזכות סצנת האהבים האירוטית בין סאת'רלנד וכריסטי. גם סצנה זו ערוכה באופן לא שגרתי, כשמעשה האהבה שזור בתמונות משגרת ההתלבשות לקראת יציאה של הזוג לאחר מכן.

"המבט" מוגדר מותחן בעל מוטיבים על־טבעיים, אך בפועל מוקדו הוא רגשות "ארציים" וטבעיים של אהבה, אשמה וכאב על אובדן.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1973
קטגוריה:סרטי אימה מ-1973
קטגוריה:סרטי אימה איטלקיים
קטגוריה:סרטי אימה בריטיים
קטגוריה:סרטי מסתורין איטלקיים
קטגוריה:סרטי מסתורין בריטיים
קטגוריה:סרטי מתח איטלקיים
קטגוריה:סרטי מתח בריטיים
קטגוריה:סרטי פנטזיה
קטגוריה:סרטים מבוססי סיפורים קצרים
קטגוריה:ונציה בקולנוע
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:סרטים לפי ספרי דפנה דה מוריאה
קטגוריה:סרטי אימה על-טבעיים משנות ה-1970
1976 בקולנוע

בערך זה מצוינים אירועים בולטים שהתרחשו במהלך שנת 1976 ונוגעים לעולם הקולנוע.

## אירועים

## סרטים שוברי קופות
#"רוקי"
#"כוכב נולד
#"כל אנשי הנשיא"
#"אות משמיים"
#"סרט אילם"
#"הקרב על מידווי"
#"חמישה בלשים לקינוח"

## [[פרס אוסקר|פרסי אוסקר]]
*הסרט הטוב ביותר: "רוקי"
*הבמאי הטוב ביותר: ג'ון ג. אבילדסן ("רוקי")
*השחקן הטוב ביותר: פיטר פינץ' ("רשת שידור"")
*השחקנית הטובה ביותר: פיי דאנאוויי ("רשת שידור")

## נולדו
* 3 בפברואר – איילה פישר, שחקנית אוסטרלית שהתגיירה
* 22 במרץ – ריס ווית'רספון, שחקנית אמריקאית
* 31 במאי – קולין פארל, שחקן אירי
* 15 ביולי – דיאן קרוגר, שחקנית גרמנייה
* 19 ביולי – בנדיקט קמברבאץ', שחקן קולנוע ותיאטרון בריטי
* 2 באוגוסט – סאם וורת'ינגטון, שחקן אוסטרלי
* 9 באוגוסט – ג'סיקה קאפשו, שחקנית אמריקאית
* 23 באוגוסט – סקוט קאן, שחקן אמריקאי
* 25 באוגוסט – אלכסנדר סקארשגורד, שחקן שוודי
* 3 באוקטובר – שון וויליאם סקוט, שחקן אמריקאי
* 23 באוקטובר – ראיין ריינולדס, שחקן קנדי
* 29 בנובמבר – צ'דוויק בוזמן, שחקן אמריקאי
* 28 בדצמבר – ג'ו מנגנלו, שחקן אמריקאי

## נפטרו
* 23 בינואר – פול רובסון, זמר ושחקן אמריקני (נולד ב-1898)
* 17 במרץ – לוקינו ויסקונטי, במאי איטלקי (נולד ב-1906)
* 5 באפריל – הווארד יוז, איש עסקים ומפיק אמריקני (נולד ב-1905)
* 10 ביוני – אדולף צוקור, איש עסקים ומפיק אמריקני (נולד ב-1873)
* 2 באוגוסט – פריץ לאנג, במאי אוסטרי-אמריקני (נולד ב-1890)
* 10 בספטמבר – דלטון טרמבו, סופר ותסריטאי אמריקני
* 15 בנובמבר – ז'אן גאבן, שחקן צרפתי (נולד ב-1904)
* 28 בנובמבר – רוזלינד ראסל, שחקנית אמריקנית (נולדה ב-1907)

## סרטים אחרים
*"אימפריית החושים"
*"נהג מונית" בכיכובם של רוברט דה נירו, ג'ודי פוסטר, הארווי קייטל וסיביל שפרד
*"פורע החוק ג'וסי וילס"
*"קארי" בכיכובה של סיסי ספייסק
*"איש המרתון" בכיכובם של דסטין הופמן ולורנס אוליבייה
*"בריחתו של לוגן"
*"תחנה במצור"
*"מר קליין", בבימויו של ג'וזף לוסי ובכיכובו של אלן דלון
*"הרובה הישן", בכיכובם של רומי שניידר ופיליפ נוארה
*"מזימות", בבימויו של אלפרד היצ'קוק
### סרטים ישראלים
*"גבעת חלפון אינה עונה"
*"רק היום"
*"משפחת צנעני"
*"לופו בניו יורק"
*"יופי של צרות!"
*"הבננה השחורה"

## ראו גם
* 1976 בטלוויזיה
*1975 בקולנוע
*1976
*1977 בקולנוע
*שנים בקולנוע
*סרט קולנוע

## קישורים חיצוניים

* שנת 1976 במסד-הנתונים הקולנועיים IMDb
חיים לוין

**חיים לוין** (3 במרץ 1937 – 21 באפריל 2024) היה כדורגלן ישראלי, ששיחק בעמדת השוער, חבר היכל התהילה של הכדורגל הישראלי.

## ביוגרפיה
לוין הצטרף לשורות מכבי תל אביב בקיץ 1960 אחרי תקופות קצרות במדי הפועל פתח תקווה, הפועל כפר סבא, הפועל חדרה ומכבי חיפה. לוין התמודד על מקומו בהרכב עם אברהם בנדורי, השוער הבכיר בקבוצה, וכן עם אהרון שרשטינסקי. רק בעונתו השלישית בקבוצה, לוין השתלט על המקום בשער.

בעונת 1963/1964, הגיע התואר הראשון של לוין במכבי תל אביב, גביע המדינה, לאחר ניצחון בגמר חוזר שני על הפועל חיפה. עונה לאחר מכן, 1964/1965, הצהובים זכו שוב בגביע, הפעם בזכות תצוגה מוצלחת של לוין שמנע מחלוצי בני יהודה לכבוש, בניצחון מכבי תל אביב 1–2. בסוף השנה זכה לוין בתואר כדורגלן העונה בישראל לעונה זו.

מלבד שני הגביעים הרצופים זכה עם הקבוצה באליפות אחת (1968), גביע מדינה נוסף (1967) וגביע אסיה לקבוצות (1969). בגמר שמר לוין על שער נקי נגד יאנג צ'י מקוריאה הדרומית לאורך כל 120 הדקות ונהנה משער של דרור בר נור בדקה ה-112 בשביל להניף את הגביע בסיום ההתמודדות.

התקופה הטובה ביותר של לוין הייתה כששיחק במכבי תל אביב בין השנים 1960–1969, עימה זכה באליפות אחת ו-3 גביעי מדינה.

בנוסף שיחק לוין גם בבית"ר ירושלים, מכבי נתניה והפועל ירושלים.

לוין לבש 22 פעמים את מדי נבחרת ישראל ואף השתתף באולימפיאדת מקסיקו ב-1968. לוין נחשב לאחד משוערי הליגה הטובים והבולטים שהיו, והוא שיחק בליגה הבכירה עד גיל 40.

לוין נודע כשוער נועז אשר אינו חושש מזינוקים לרגלי חלוצים, או מזינוקים על קורות השער. בעקבות תכונתו זו נגרמו לו פציעות רבות ובמיוחד שברים בכל חלקי גופו.

לאחר שפרש מכדורגל אימן במספר מועדונים קטנים בליגות הנמוכות ושימש כמאמן שוערים בקבוצות בליגת העל. בין היתר הוביל לוין את הפועל בית שמש מליגה א׳ לליגה הארצית בפער גדול מהמקום השני.

לוין נפטר ב-21 באפריל 2024. ב-18 במאי 2024 ערכה מכבי תל אביב טקס לזכרו לפני משחק האליפות נגד הפועל באר שבע.

## תארים
### קבוצתיים
**מכבי תל אביב**
* **[[אלופות המדינה בכדורגל (גברים)|אליפויות]]: 1**
** 1966/1968
* **[[גביע המדינה בכדורגל|גביעי מדינה]]: 3**
** 1963/1964, 1964/1965, 1966/1967

### אישיים
*כדורגלן העונה בישראל: 1964/1965
* חבר היכל התהילה של הכדורגל הישראלי: 2009

## קישורים חיצוניים

* עמוד השחקן של חיים לוין באתר ההתאחדות לכדורגל בישראל
* עמוד השחקן באתר הרשמי של מכבי תל אביב

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני הפועל כפר סבא
קטגוריה:כדורגלני הפועל חדרה
קטגוריה:כדורגלני מכבי חיפה
קטגוריה:כדורגלני מכבי תל אביב
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני הפועל ירושלים
קטגוריה:כדורגלני נבחרת ישראל
קטגוריה:כדורגלני גביע אסיה 1964
קטגוריה:כדורגלני גביע אסיה 1968
קטגוריה:משתתפים ישראלים באולימפיאדת מקסיקו סיטי (1968)
קטגוריה:כדורגלנים אולימפיים ישראלים
קטגוריה:כדורגלנים באולימפיאדת מקסיקו סיטי (1968)
קטגוריה:חברי היכל התהילה של הכדורגל הישראלי
קטגוריה:מאמני שוערים ישראלים
קטגוריה:אנשי היישוב ילידי הארץ
קטגוריה:ישראלים שנולדו ב-1937
קטגוריה:ישראלים שנפטרו ב-2024
ציון

## קישורים חיצוניים
* על המילה 'ציון', באתר האקדמיה ללשון העברית

קטגוריה:שמות פרטיים עבריים לגברים ולנשים
קטגוריה:כינויים למדינת ישראל
ריד אנדרסון

**ריד אנדרסון** (באנגלית: **Reid Anderson**; נולד ב-15 באוקטובר 1970) הוא בסיסט ומלחין ג'אז אמריקני.
## ביוגרפיה
ריד אנדרסון מוכר בעיקר בזכות עבודתו עם ה"בד פלאס", יחד עם הפסנתרן איתן אייברסון והמתופף דייב קינג. בשנת 1998, הרביעייה של אנדרסון (שכללה את אייברסון, הסקסופוניסט מארק טרנר והמתופף חורחה רוסי) הוציאה לאור את האלבום "Dirty Show Tunes" בחברת התקליטים FSNT. אלבום שני, "Abolish Bad Architecture", יצא שנה לאחר מכן כשאת רוסי מחליף המתופף ג'ף באלארד.

בשנת 2000, אנדרסון החליף לפורמט של חמישייה שכללה את אנדרו ד'אנג'לו (סקסופון אלט), ביל מקהנרי (סקסופון טנור), בן מונדר (גיטרה) ומרלון ברואדן (תופים). החמישייה הקליטה את "The Vastness of Space", בו הדגש הוא על הלחנים (עם השפעה עמוקה של פופ ורוק) ועל אלתורים קולקטיביים. האלבום נתן כיוון כללי אליו אנדרסון הלך עם ה"בד פלאס" יותר מאוחר, בו קיימת אסתטיקה מאוד מסוימת תוך כדי עירוב סגנונות מוזיקליים.

המוזיקאים ב"בד פלאס" ניגנו יחדיו מאז 1990. בשנת 2001 יצא אלבומם הראשון (כמו כן, בחברת התקליטים FSNT), אך הם נהיו ידועים לציבור הרחב רק משנת 2003, כשחברת קולומביה שחררה את "These Are the Vistas". אלבומים שיצאו לאחר מכן: "Give" משנת 2004, הופעה חיה בטוקיו משנת 2005, ו"Suspicious Activity?" שיצא לקראת סוף 2005.

## קישורים חיצוניים

* ריאיון עם ריד אנדרסון
* ריד אנדרסון בהופעה חיה ב"סי-נוט"

קטגוריה:נגני ג'אז: בסיסטים
קטגוריה:בוגרי אוניברסיטת ויסקונסין-או קלייר
קטגוריה:אמריקאים שנולדו ב-1970
יצחק בן-יעקב

**יצחק בן יעקב** (7 ביולי 1891 - 29 בדצמבר 1940) היה מאנשי העלייה השנייה, איש דגניה, מראשוני הטייסים ביישוב וממייסדי חברת "אווירון".

## ביוגרפיה
**יצחק גדליה בן-יעקב (ינקלזון)** נולד בעיירה מָקָרוב שבפלך קייב, בדרום-מערב האימפריה הרוסית (אוקראינה), לזכריה לב ונחמה. קיבל חינוך מסורתי ולמד בחדר. בגיל 14 עבר לקייב בניגוד לרצון הוריו, שם למד לימודים כלליים. ב-19 ביוני 1908 עלה לארץ ישראל יחד עם שני חברים ועבד בחקלאות במושבה זכרון יעקב. בעקבות כאבים ברגלו, שלא נמצא להם מרפא בזכרון יעקב, עבר לחיפה ומשם לירושלים. לאחר שהחלים, חזר לזכרון יעקב ומשם עבר למנחמיה. בשנת 1911 הצטרף למייסדי קבוצת דגניה באום ג'וני (לימים דגניה א') בה היה חבר פעיל עד מותו ונישא לאשתו יונה. התיידד עם יוסף טרומפלדור לפני שזה נהרג בתל חי. אצל יצחק נשארו מכתביו וארכיונו של טרומפלדור וכן שתי ידיו המלאכותיות (יד לעבודה, עם אנקול, ו"יד של שבת"). 

עסק בהקמת רשת השקיה למשקי עמק הירדן, היה פעיל בענף הרפת של דגניה והשתתף בהקמת חברת "החקלאית" לביטוח עדרי בקר. יחד עם אברהם הרצפלד נשלח לדמשק לסייע בשחרור אסירים יהודים שסירבו להתגייס לצבא העות'מאני והואשמו בריגול (בסמוך לפרשת ניל"י). היה פעיל ב"הגנה" ויחד עם דב הוז הקים את חברת "אווירון" (חברה משותפת להסתדרות ולסוכנות היהודית) שיועדה להיות הזרוע האווירית של היישוב. החברה רכשה שני מטוסים שהוצבו בקיבוצי עמק הירדן. הוקם שדה תעופה מאולתר בקיבוץ אפיקים ונפתח בית ספר לטייס שפעל ברפת של דגניה א'. יצחק בן יעקב היה מראשוני המסיימים בית ספר זה.

ב-29 בדצמבר 1940 נספה יצחק בן יעקב (שהיה המנהל בפועל של חברת אווירון) יחד עם דב הוז ומשפחתו בתאונת דרכים בשובם מביקור אסירים בכלא עכו ובדרכם לתל אביב, לישיבה בענייני החברה.

ליצחק ולאשתו נולדו שלוש בנות: שיה (שנישאה לאלוף יוחאי בן-נון שהיה מפקד חיל הים), דיתה (שהייתה טייסת מפלוגה א' של הפלמ"ח) ורחל-רליק (הייתה נשואה לפרופ' אברהם וכמן). 

על שמו נקרא שדה התעופה ראש פינה.

## ראו גם
*ראשית התעופה העברית בארץ ישראל

## לקריאה נוספת
* **יצחק בן יעקב: פרקי חייו** / כתובים בידי יוסף ברץ וקבוצת חברים; ערוכים בידי ג' חנוך, תל אביב: המרכז לנוער של הסתדרות העובדים בארץ ישראל, תש"א.
* צבי לבנה, נחמן תמיר, **אנשי העלייה השנייה - פרקי זכרונות -כרך ד**, הוצאת המרכז לחינוך ותרבות תל אביב, 1972, עמודים 15-30

## קישורים חיצוניים

* 
* יצחק בן יעקב, באתר קבוצת דגניה
* 

קטגוריה:אנשי העלייה השנייה
קטגוריה:טייסים ישראלים
קטגוריה:לוחמי ההגנה
קטגוריה:פעילים ציונים ביישוב
קטגוריה:דגניה א': אישים
קטגוריה:הרוגי תאונות דרכים בארץ ישראל
קטגוריה:זכרון יעקב: אישים
קטגוריה:היישוב: תעופה
קטגוריה:אישים הקבורים בדגניה א'
קטגוריה:ארץ-ישראלים שנולדו ב-1891
קטגוריה:ארץ-ישראלים שנפטרו ב-1940
כרונולוגיית מלחמת הכוכבים

שמאל|ממוזער|250px|צי חלליות המורדים טס אל עבר כוכב המוות, בקרב בכוכב יאבין.
מעריצים רבים של יקום **[[מלחמת הכוכבים]]** הבדיוני עוקבים אחר האירועים המתרחשים בסדרת הסרטים, בעזרת שיטת תאריכים הנקבעת על ידי **הקרב בכוכב יאבין**, אשר התרחש בסרט הרביעי בסדרה.
לפי השיטה, **BBY** הם ראשי התיבות של **Before the Battle of Yavin** (לפני הקרב בכוכב יאבין), ו-**ABY** הם ראשי התיבות של **After the Battle of Yavin** (אחרי הקרב בכוכב יאבין).
לפי כך, 50 BBY מתרחש לפני 5 ABY, ו-45 BBY יבוא אחרי 50 BBY, בדומה לספירת הנוצרים.

## מדידת הזמן בגלקסיית "מלחמת הכוכבים"
מדידת הזמן ביקום "מלחמת הכוכבים" (הנמדד לפי זמן הסבב של הכוכב קורוסנט):
*368 ימים = שנה אחת
*60 דקות = שעה אחת
*24 שעות = יום אחד
*5 ימים = שבוע אחד
*7 שבועות = חודש אחד
*35 ימים = חודש אחד
*10 חודשים + 3 שבועות חגיגה + 3 ימי חופש = שנה אחת

## ציר הזמן של הסרטים והסדרות
*32 BBY – פרק I: **[[מלחמת הכוכבים - פרק 1: אימת הפנטום|אימת הפנטום]]**: 19 במאי 1999
*22 BBY – פרק II: **[[מלחמת הכוכבים - פרק 2: מתקפת המשובטים|מתקפת המשובטים]]**: 16 במאי 2002
*22-19 BBY – **[[מלחמת הכוכבים: מלחמת המשובטים (סדרת טלוויזיה, 2008)|מלחמת המשובטים]]**: 3 באוקטובר 2008
*19 BBY – פרק III: **[[מלחמת הכוכבים - פרק 3: נקמת הסית'|נקמת הסית']]**: 19 במאי 2005
*1-5 BBY – **[[מלחמת הכוכבים: המורדים]]**: 3 באוקטובר 2014
*0 – **[[רוג אחת: סיפור מלחמת הכוכבים]]** : 15 באוקטובר 2016
*0 – פרק IV: **[[מלחמת הכוכבים - פרק 4: תקווה חדשה|תקווה חדשה]]**: 25 במאי 1977
*3 ABY – פרק V: **[[מלחמת הכוכבים - פרק 5: האימפריה מכה שנית|האימפריה מכה שנית]]**: 21 במאי 1980
*4 ABY – פרק VI: **[[מלחמת הכוכבים - פרק 6: שובו של הג'דיי|שובו של הג'דיי]]**: 25 במאי 1983
*34 ABY – פרק VII: **[[מלחמת הכוכבים - פרק 7: הכוח מתעורר|הכוח מתעורר]]**: 17 בדצמבר 2015
*ABY 34 – פרק VIII: '''אחרוני הג'דיי''': 9 בדצמבר 2017
*35 ABY – פרק IX: '''עלייתו של סקיווקר''': 20 בדצמבר 2019

## ציר זמן עלילתי

## ראו גם

* כרונולוגיית אווטאר: כשף האוויר האחרון

## הערות שוליים

קטגוריה:מלחמת הכוכבים
קטגוריה:כרונולוגיות
תופעת הג'דיי במפקד האוכלוסין

[250px|ממוזער|שמאל|תפוצת הדת ב[אנגליה וויילס על פי מפקד האוכלוסין של שנת 2001]]
**תופעת ההזדהות כבני דת הג'דיי** (באנגלית: **Jedi census phenomenon**) אירעה במפקדי אוכלוסין שנערכו בתחילת המאה ה-21, בארצות דוברות-אנגלית בעיקר. רבבות אנשים הצהירו שהם משתייכים לדת הג'דיי, מסדר המופיע בסרטי "מלחמת הכוכבים". מספרם עודנו קטן ביחס למאמיני דתות אחרות. דת הג'דיי אינה מוכרת באופן רשמי כדת.

תופעת דת הג'דיי החלה להתפתח בשנת 1997, בעקבות הקרנת הגרסה המחודשת של טרילוגיית סרטי "מלחמת הכוכבים". פריצתה לתודעת הציבור החלה ב-2001, לאחר שבמפקדי אוכלוסין במדינות דוברות אנגלית, דיווחו מספר ניכר של בני אדם כי דת הג'דיי היא דתם. ואולם, אף על פי שהסתבר על פי תוצאות המפקד ש"דת" זו היא הרביעית בתפוצתה בבריטניה (אחרי הנצרות, האסלאם וההינדואיזם ולפני הדת היהודית), היא לא זכתה לכל הכרה רשמית מצד הממסד. (מאז זה כבר עבר למקום השישי אחרי יהדות ובודהיזם).

נכון לשנת 2005, נמצאה עיקר תפוצתה הגאוגרפית של דת הג'דיי בבריטניה, באוסטרליה, בארצות הברית ובגרמניה.

## ראו גם
* מסדר הג'דיי
* מפלצת הספגטי המעופפת

## קישורים חיצוניים

* אלי אשד, פולחן מלחמת הכוכבים, באתר "יקום תרבות"
* 
* 
* 

## הערות שוליים

קטגוריה:מלחמת הכוכבים
קטגוריה:דתות פרודיות
קטגוריה:דתות חדשות
קטגוריה:מפקדי אוכלוסין
קטגוריה:הממלכה המאוחדת: דת
קטגוריה:אוסטרליה: דת
קטגוריה:ניו זילנד: דת